text: РЕШЕНИЕ НА ЕВРОПЕЙСКИЯ СЪВЕТ
  от 27 юни 2014 година
  относно кандидатура за длъжността председател на Европейската комисия, която да бъде предложена на Европейския парламент
  (2014/414/ЕС)
  ЕВРОПЕЙСКИЯТ СЪВЕТ,
  като взе предвид Договора за Европейския съюз, и по-специално член 17, параграф 7 от него,
  като има предвид, че:
  (1)
  В член 17, параграф 7 от Договора за Европейския съюз се предвижда, че като се вземат предвид изборите за Европейски парламент и след провеждане на съответни консултации, Европейският съвет предлага на Европейския парламент кандидат за длъжността председател на Европейската комисия.
  (2)
  Изборите за Европейския парламент бяха проведени между 22 и 25 май 2014 г. в съответствие с Решение 2013/299/EС, Евратом на Съвета (1).
  (3)
  В съответствие с Декларация № 11, приложена към Заключителния акт на Междуправителствената конференция, която прие Договора от Лисабон, бяха проведени необходимите консултации между представители на Европейския парламент и представители на Европейския съвет.
  (4)
  Във връзка с това на Европейския парламент следва да бъде предложена кандидатура за длъжността председател на Европейската комисия,
  ПРИЕ НАСТОЯЩОТО РЕШЕНИЕ:
  Член 1
  Кандидатурата на г-н Jean-Claude JUNCKER се предлага на Европейския парламент за длъжността председател на Европейската комисия.
  Член 2
  Настоящото решение се изпраща на Европейския парламент.
  Член 3
  Настоящото решение се публикува в Официален вестник на Европейския съюз.
  Съставено в Брюксел на 27 юни 2014 година.